6. ΒΑΣΙΛΙΚΟΝ ΔΙΑΤΑΓΜΑ της 7/23 Σεπτ. 1938 Περί καθηκόντων του παρά ταις εκθέσεσιν διοριζομένου επιτρόπου. Εκδίδεται κατά το άρθρ. 14 του Α.Ν. 1169/ 1938 (ανωτ. αριθ. 5). Άρθρ.1.-1.Παρ’ εκάστη οργανουμένη εκθέσει, διεθνεί εμποροπανήγυρει ή συναφή επιδείξει, τελουμένη εν Ελλάδι ή υφυπουργός Τύπου και Τουρισμού δύναται δια πράξεως αυτού να αναθέτη εις ένα εκ των ανωτέρων υπαλλήλων της διευθύνσεως εκθέσεων τα καθήκοντα επιτρόπου, όστις ασκεί τον προσήκοντα έλεγχον επί της εφαρμογής των νόμων και Δ/των ως και του κανονισμού κλπ. της εκθέσεως ή εμποροπανηγύρεως, ως αντιπρόσωπος της Κυβερνήσεως παρ’ αυτή και σύνδεσμος μεταξύ ταύτης και της εκθέσεως. 2.Ο επίτροπος δικαιούται να ενεργή γενικόν έλεγχον επί της διοικήσεως και οικονομικής διαχειρίσεως της εκθέσεως και να λαμβάνη πάν μέτρον αποσκοπούν είτε εις εκπλήρωσίν των υπό της Κυβερνήσεως αναληφθεισών υποχρεώσεων έναντι των ξένων των μετεχόντων της εκθέσεως είτε εις πρόληψιν καταχρήσεων εις βάρος των εκθετών ή του κοινού. Σελ. 261 7 Γενικά περί εκθέσεων 18.Η.α.6 Άρθρ.2.-Ο παρά τη εκθέσει διωρισμένος επίτροπος δικαιούται ωσαύτως να παρίσταται και μετέχη πάσης συνεδριάσεως του διοικητικού συμβουλίου και της οργανωτικής ή διοικούσης επιτροπής εκάστης εκθέσεως, ή άλλων τμηματικών επιτροπών, εφορείων κατ’ αυτάς επί της εφαρμογής των εν γένει διατάξεων των διεπουσών τας εκθέσεις. Άρθρ.3.-Ο επίτροπος εγκρίνει τον οργανισμόν και τους συναφείς κανονισμούς της εκθέσεως και αποφασίζει περί αποκλεισμού εκ των εκθέσεων σημάτων ψευδούς καταγωγής ως και επικινδύνων εκθεμάτων ή επιβλαβών εις παρακειμένους εκθέτας κλπ. δυνάμενος να επιτρέπη τοιαύτα επικίνδυνα ή επιβλαβή εκθέματα εν απομιμήσει ή μετά λήψιν των υπ’ αυτού υποδειχθησομένων προφυλακτικών μέτρων, αποφασίζει δ’ ωσαύτως περί αποκλεισμού εκ της απονομής βραβείων των μη αποπερατωσάντων εγκαίρως τας εγκαταστάσεις των εκθετών των μη παρασχόντων εις την ελλανόδικον επιτροπήν εντός της ταχθείσης προθεσμίας τας αιτηθείσας πληροφορίας, των εκθετών ή εμπειρογνωμόνων της ελλανοδίκου επιτροπής και των εταιριών ή σωματείων των αντιπροσωπευομένων εν τη ελλανοδίκω επιτροπή δια διοικητού ή πράκτορος αυτών. Άρθρ.4.-1.Ο επίτροπος δικαιούται να παρίσταται εις τας συνεδριάσεις των ελλανοδίκων επιτροπών παντός βαθμού ή τμήματος επαγρυπνών δια την κανονικότητα των εργασιών αυτών. Κατά την παράστασιν ταύτην επιλαμβάνεται των ενστάσεων των υποβαλλομένων κατά της κανονικότητος των εργασιών των ελλανοδίκων επιτροπών και αποφασίζει επ’ αυτών. Εις τας συσκέψεις των ελλανοδίκων επιτροπών δεν επεμβαίνει ειμή προς παροχήν συμβουλών και γνωμών ή δια να διαπιστώση τα γεγονότα, επικαλεσθή τον κανονισμόν και προλάβη την έγερσιν μελλοντικών ενστάσεων. 2.Δικαιούται ωσαύτως να λαμβάνη γνώσιν των αποτελεσμάτων των εργασιών των ελλανοδίκων επιτροπών και των μερικών και οριστικών καταλόγων των βραβείων κλπ. των προς τας ελλανοδίκους επιτροπάς ανακοινώσεων των εκθετών και ενστάσεων αυτών κατ’ αποφάσεων των ελλανοδίκων επιτροπών αφορωσών την απονομήν βραβείων κλπ. ως και τοιούτων αφορωσών την κανονικότητα των εργασιών των ελλανοδίκων επιτροπών εφ’ ων ως εν τω ανωτέρω εδαφίω εκτίθεται, αποφασίζει. 3.Ο επίτροπος δικαιούται να μετέχη των ημερησίων επισκέψεων των ελλανοδίκων επιτροπών κατά τον σχετικόν πίνακα επισκέψεως υπ’ αυτών της εκθέσεως και επιμελείται της τοιχοκολλήσεως του πίνακος τούτου. Σελ. 262 4.Ορίζει χρόνον ενάρξεως και λήξεως των εργασιών των ελλανοδίκων επιτροπών και επιμελείται της δημοσιεύσεως συντόμου εκθέσεως των εργασιών της ελλανοδίκου επιτροπής και του επισήμου καταλόγου των ονομάτων των βραβευθέντων εκθετών. Άρθρ.5.-1.Ο κυβερνητικός επίτροπος εξουσιοδοτούμενος υπό του υφυπουργού Τύπου και Τουρισμού συνυπογράφει τα διπλώματα των αμειβομένων εκθετών άτινα θεωρούνται κεκυρωμένα δια της προσυπογραφής ή μονογραφής τούτου, τούτων όμως δεν επιτρέπεται η χρησιμοποίησις προ της εγγραφής των εις το επίσημον μητρώον βραβεύσεων της υπηρεσίας εκθέσεων του υφυπουργείου Τύπου και Τουρισμού και λήψεως κεκυρωμένου αποσπάσματος περί της εγγραφής εν τω μητρώω. 2.Ελέγχει ωσαύτως την έγκαιρον διαβίβασιν των διπλωμάτων και βραβείων εις τους αμειφθέντας εκθέτας ή τους αντιπροσώπους αυτών. Άρθρ.6.-Ο κυβερνητικός επίτροπος εξουσιοδοτείται όπως εγχειρίζη τα απονεμόμενα μετάλλια ή αναμνηστικάς πλάκας εις τας προσωπικότητας εκείνας, αίτινες καθ’ οιονδήποτε τρόπον ήθελον παράσχη υπηρεσίαν εις την έκθεσιν και το έργον της ελλανοδίκου επιτροπής. Άρθρ.7.-Εις τους παραβαίνοντας υποχρεώσεις υπό του παρόντος καθοριζομένας επιβάλλονται αι ποιναί του εδ. 4 του άρθρ. 17 του Α.Ν. 1169/1938 περί συμπληρώσεως κειμένων διατάξεων αφορωσών αρμοδιότητας του υφυπουργείου Τύπου και Τουρισμού. 8 18.Η.α.6 Γενικά περί εκθέσεων